**Ādažu novada domes**

**iepirkuma**

**„ATKĀRTOTS IEPIRKUMS – Uzkopšanas pakalpojumu sniegšana”**

**(ID.Nr. ĀND 2016/224)**

iepirkuma komisijas sēdes

# **PROTOKOLS Nr.05-30-2016/224-3**

|  |  |
| --- | --- |
| Ādažos | **2016. gada 27.decembrī** |

## **Sēde sākās:**

## Komisijas priekšsēdētājs atklāj sēdi plkst. 10.00.

**Sēdē piedalās:**

|  |  |
| --- | --- |
| Komisijas priekšsēdētājs:  Komisijas locekļi: | Artis Brūvers  Rita Šteina  Everita Kāpa  Uģis Dambis  Valērijs Bulāns |

**Komisijas izveides pamats:**

Ādažu novada domes 2013.gada 24.septembra lēmums Nr. 215. un Ādažu novada domes 2014.gada 28.jūlija ārkārtas domes sēdes lēmums Nr. 17§ 2.

**Darba kārtībā:**

Grozījumu veikšana iepirkuma „ATKĀRTOTS IEPIRKUMS – Uzkopšanas pakalpojumu sniegšana” (ID.Nr.: ĀND 2016/224) nolikumā.

**Darba gaita:**

1. A.Brūvers ziņo, ka ir saņemta SIA “Clean R” sūdzība par iepirkuma nolikumu, pieprasot izslēgt no nolikuma 7.5.punktu, kas SIA “Clean R” ieskatā nepamatoti ierobežo konkurenci.
2. Komisija iepazīstas ar SIA “Clean R” Iepirkumu uzraudzības birojam iesniegto sūdzību (2016.gada 23.decembra iesniegums Nr.0/1-2789). Komisija apspriež, ka piedāvājumu iesniegšana iepirkumā ir paredzēta 2017.gada 6.janvārī, līdz ar to SIA “Clean R” sūdzību ir iesniegusi pēdējā brīdī, tādējādi būtiski ietekmējot turpmākos procedūras termiņus jebkurā no iespējamajiem variantiem. Komisija apspriež, ka šāda ieinteresētā pretendenta rīcība, lai gan ir tiesiska, tomēr ir neracionāla un negodprātīga, ņemot vērā, ka attiecīgais nolikuma 7.5.punkta regulējums bija zināms visiem pretendentiem jau kopš iepirkuma izsludināšanas (17.novembris) un tiesisko interešu pārkāpuma gadījumā bija iespējama laicīga tā identificēšana, iesnieguma iesniegšana pašam pasūtītājam un grozījumu veikšana, neietekmējot iepirkuma procedūras termiņus.
3. Komisija lemj dzēst nolikuma 7.5.punktu, tādējādi palielinot potenciālo pretendentu loku. Vienlaikus tiek lemts par termiņa pagarināšanu līdz 2017.gada 31.decembrim.

**Komisija vienbalsīgi nolemj:**

1. Veikt šādus grozījumus iepirkuma „ATKĀRTOTS IEPIRKUMS – Uzkopšanas pakalpojumu sniegšana” (ID.Nr.: ĀND 2016/224) nolikumā:

|  |  |  |
| --- | --- | --- |
| P.k. |  | Grozījumi |
| 3.1. | Piedāvājums jāiesniedz līdz **2017.gada 6.janvāra plkst. 11:00**, iesniedzot personīgi Ādažu novada domē, Ādažos, Gaujas ielā 33A, 306.kabinetā (Kanceleja) 3.stāvā, vai atsūtot pa pastu. Pasta sūtījumam jābūt nogādātam norādītajā adresē līdz augstākminētajam termiņam. | Piedāvājums jāiesniedz līdz **2017.gada 31.janvāra plkst. 10:00**, iesniedzot personīgi Ādažu novada domē, Ādažos, Gaujas ielā 33A, 306.kabinetā (Kanceleja) 3.stāvā, vai atsūtot pa pastu. Pasta sūtījumam jābūt nogādātam norādītajā adresē līdz augstākminētajam termiņam. (Ar grozījumiem, kas veikti 2016.gada 27.decembrī) |
| 5.1. | Piedāvājums iesniedzams aizlīmētā, aizzīmogotā iepakojumā – 3 (trīs) eksemplāros (viens oriģināls un divas kopijas), klāt pievienojot visa piedāvājuma elektronisko versiju elektroniskajā datu nesējā. Uz piedāvājuma iepakojuma jābūt šādām norādēm:   * pasūtītāja nosaukums un adrese; * Iepirkuma nosaukums un identifikācijas numurs; * Atzīme „Neatvērt līdz 2017.gada 6.janvāra plkst. 11:00”; | Piedāvājums iesniedzams aizlīmētā, aizzīmogotā iepakojumā – 3 (trīs) eksemplāros (viens oriģināls un divas kopijas), klāt pievienojot visa piedāvājuma elektronisko versiju elektroniskajā datu nesējā. Uz piedāvājuma iepakojuma jābūt šādām norādēm:   * pasūtītāja nosaukums un adrese; * Iepirkuma nosaukums un identifikācijas numurs; * Atzīme „Neatvērt līdz 2017.gada 31.janvāra plkst. 10:00”;   (Ar grozījumiem, kas veikti 2016.gada 27.decembrī) |
| 7.5. | Pretendentam iepriekšējo 3 (trīs) gadu laikā (2013., 2014., 2015.gadā, kā arī līdz piedāvājuma iesniegšanas termiņa beigām) ir pieredze vismaz 1 (vienas) izglītības iestādes iekštelpu uzkopšanā, kur:   1. nodrošināta izglītības iestādes ēkas iekštelpu uzkopšana ne mazāk kā 2 000,00 m2 (divi tūkstoši kvadrātmetri) apjomā; 2. uzkopšana nodrošināta nepārtraukti vismaz 12 (divpadsmit) mēnešus pēc kārtas. | Dzēsts. (Ar grozījumiem, kas veikti 2016.gada 27.decembrī) |

1. Publicēt iepirkuma „ATKĀRTOTS IEPIRKUMS – Uzkopšanas pakalpojumu sniegšana” (ID.Nr.: ĀND 2016/224) grozījumus Ādažu novada domes mājaslapā, kā arī ievietot paziņojumu IUB mājaslapā*.*

**Sēdi slēdz:**

Komisijas priekšsēdētājs sēdi slēdz plkst. 11:00.

**Pielikumā:**

1. Izdruka no ĀND mājaslapas.
2. Izdruka no IUB mājaslapas.
3. SIA “Clean R” iesniegums.

Komisijas priekšsēdētājs: \_\_\_\_\_\_\_\_\_\_\_\_\_\_\_\_\_\_\_\_\_ A. Brūvers

Komisijas locekļi: \_\_\_\_\_\_\_\_\_\_\_\_\_\_\_\_\_\_\_\_\_ R. Šteina

\_\_\_\_\_\_\_\_\_\_\_\_\_\_\_\_\_\_\_\_\_ E. Kāpa

\_\_\_\_\_\_\_\_\_\_\_\_\_\_\_\_\_\_\_\_\_ U. Dambis

\_\_\_\_\_\_\_\_\_\_\_\_\_\_\_\_\_\_\_\_\_ V. Bulāns